जिला कांग्रेस दे मंत्री होरें नोटस भेजी दित्ता ऐ। सोशलिस्ट पार्टी ते जोर-जबरदस्ती कन्ने जमीनें पर कब्जा करने लेई गलांदी ऐ। कांग्रेस दे जिला मंत्री ने दफा 40 कनून पास करियै नोटस जारी करी दित्ता ऐ। बालदेव जी हट्टी-हट्टी नोटस बंडा करदे न।... दफा 40 कनून पास होई गेआ। गल्ला बटाई ते ‘अधिया’ करने आले करसान अपनी जिमीं नकदी कराई लैन। बगदी गंगा च हत्थ धोई लैन। नमां कनून पास होई गेआ। मार कुटाई करने दी लोड़ नईं। पुरैणियां कचैरी च दफा 40 दा नमां हाकम आई गेआ ऐ। दरखास्त देई देओ, बस जमीन नकदी होई जाग।